Rozsudok Všeobecného súdu z 24.januára 2024 – Noah Clothing/EUIPO – Noah (NOAH)
(vec T-562/22)1
(„Ochranná známka Európskej únie – Konanie vo veci zrušenia – Obrazová ochranná známka Európskej únie NOAH – Riadne používanie ochrannej známky – Povaha používania – Článok 18 ods. 1 druhý pododsek písm. a) a článok 58 ods. 1 písm. a) nariadenia (EÚ) 2017/1001 – Dôkaz riadneho používania – Článok 95 ods. 2 nariadenia 2017/1001 – Článok 19 ods. 1 a článok 10 ods. 7 delegovaného nariadenia (EÚ) 2018/625 – Právo byť vypočutý“)
Jazyk konania: angličtina
Účastníci konania
Žalobkyňa: Noah Clothing LLC (New York, New York, Spojené štáty) (v zastúpení: W. Leppink, P. Trapman a C. Bey, advokáti)
Žalovaný: Úrad Európskej únie pre duševné vlastníctvo (v zastúpení: C. Bovar a D. Hanf, splnomocnení zástupcovia)
Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Yannick Noah (Feucherolles, Francúzsko) (v zastúpení: A. Berthet, avocat)
Predmet veci
Žalobkyňa žalobou založenou na článku 263 ZFEÚ navrhuje zrušenie rozhodnutia prvého odvolacieho senátu Úradu Európskej únie pre duševné vlastníctvo (EUIPO) z 12. júla 2022 (vec R 504/2021-1)
Výrok rozsudku
Žaloba sa zamieta.
Noah Clothing LLC je povinná nahradiť trovy konania.
____________
1 Ú. v. EÚ C 418, 31.10.2022.